**Pályázat az első világháború hódmezővásárhelyi emlékművének bővítésére:   
a hősök nevének megjelenítésére**

Hódmezővásárhely Megyei Jogú Város Önkormányzata pályázatot ír ki az első világháború centenáriuma kapcsán a Nagy Háborúban elesett hódmezővásárhelyi katonák nevének megörökítésére.

**Hódmezővásárhely, 2016.**

Tartalom

[**Pályázat az első világháború hódmezővásárhelyi emlékművének bővítésére: a hősök nevének megjelenítésére** 1](#_Toc469037370)

[1.Tájékoztató adatok 3](#_Toc469037371)

[1.1. Ajánlatkérő megnevezése 3](#_Toc469037372)

[1.2. Pályázat pontos címe, tárgya, célja és jellege: 3](#_Toc469037373)

[1.2.1. Tervpályázat címe, tárgya: 3](#_Toc469037374)

[Pályázat az első világháború hódmezővásárhelyi emlékművének bővítésére: a hősök nevének megjelenítésére. 3](#_Toc469037375)

[1.2.2. A pályázat célja: 3](#_Toc469037376)

[1.2.3. A pályázat jellege 4](#_Toc469037377)

[1.3. A pályázat lebonyolítása és a részvétel feltételei 4](#_Toc469037378)

[1.3.1. A pályázat lebonyolításának szabályai: 4](#_Toc469037379)

[1.3.2. A pályázaton való részvétel feltételei 4](#_Toc469037380)

[1.4. A pályázat eredményének felhasználása 4](#_Toc469037381)

[1.5. A teljes tervpályázat elektronikus elérésének módja: 5](#_Toc469037382)

[1.6. A benyújtandó munka részei, formai követelményei és beadás módja: 5](#_Toc469037383)

[1.6.1. A benyújtandó munka részei, formai követelmények 5](#_Toc469037384)

[1.6.2. A pályaművek benyújtása 5](#_Toc469037385)

[1.7. A pályaművek díjazása 6](#_Toc469037386)

[1.8. Az összes pályázónak adott esetben fizetett költségtérítésre vonatkozó adatok: 6](#_Toc469037387)

[1.9. A tervpályázati eljárást követő szerződések: 6](#_Toc469037388)

[1.10. A Bíráló Bizottság 6](#_Toc469037389)

[1.11. Határidők 7](#_Toc469037390)

[2. Részletes program 7](#_Toc469037391)

[2.1. Tervezési feladat 7](#_Toc469037392)

1.Tájékoztató adatok

## 1.1. Ajánlatkérő megnevezése

Hódmezővásárhely Megyei Jogú Város Önkormányzata

6800 Hódmezővásárhely, Kossuth tér 1.

**Tervpályázat lebonyolítója:**

Hódmezővásárhely Megyei Jogú Város Önkormányzata, Polgármesteri Hivatal, Városfejlesztési Csoport

cím: Hódmezővásárhely Kossuth tér 1.

tel.: 06(62)530-160

fax: 06(62)530-163

e-mail: [mucsi.laszlo@hodmezovasarhely.hu](mailto:mucsi.laszlo@hodmezovasarhely.hu)

gymolnar.david@hodmezovasarhely.hu

## 1.2. Pályázat pontos címe, tárgya, célja és jellege:

### 1.2.1. Tervpályázat címe, tárgya:

Pályázat az első világháború hódmezővásárhelyi emlékművének bővítésére:   
a hősök nevének megjelenítésére.

### 1.2.2. A pályázat célja:

Az első világháború hódmezővásárhelyi hősei nevének elhelyezésére, kialakítására és megformálására vonatkozó

**A kategória: Koncepcionális megoldás leírása.**

**B kategória: Építészeti, képzőművészeti ötletek, megoldások bemutatása.**

Hódmezővásárhelyen, a Kossuth téren álló emlékmű – a lovas-szobor – közvetlen környezetében mintegy 3000 névfelirat elhelyezését leíró (A), illetve bemutató (B) ötletek beszerzése, továbbá a legjobbnak tartott megoldások bemutatása, majd a véglegesként elfogadott változat megvalósítása.

### 1.2.3. A pályázat jellege

A pályázat jellege tervpályázat, mindkét kategóriában: nyílt, titkos.

## 1.3. A pályázat lebonyolítása és a részvétel feltételei

### 1.3.1. A pályázat lebonyolításának szabályai:

* a tervpályázati eljárások szabályairól szóló 310/2015. (X. 28.) Korm. rendelet,
* valamint a jelen pályázati kiírás előírásai szerint történik.

### 1.3.2. A pályázaton való részvétel feltételei

A pályázat résztvevője – pályázó (azaz a pályamű szerzője) – az a természetes személy vagy jogi személy, egyéni cég vagy személyes joga szerint jogképes szervezet (pályázó) lehet, aki vagy amely a tervpályázatban meghirdetett feladat elkészítésére vállalkozik:

* aki jelen kiírásban meghirdetett tervezési feladat elkészítésére vállalkozik,
* aki azzal, hogy pályázatát benyújtotta, a pályázati kiírás feltételeit magára nézve kötelezőnek elfogadta,
* akivel szemben a 310/2015. (X. 28.) Korm. rendelet 18. § (4)-(5) és 17. § (3) bekezdése szerinti kizáró okok egyike sem áll fenn, így különösen nem indulhat pályázóként, aki a bírálóbizottság

   - résztvevőjének a Polgári Törvénykönyvről szóló 2013. évi V. törvény 8:1. § 2. pontja szerinti hozzátartozója,

    - résztvevőjével együtt azonos gazdálkodó szervezettel (ide nem értve Kiírót) áll munkaviszonyban, vagy munkavégzésre irányuló egyéb jogviszonyban, illetve azonos gazdálkodó szervezetben tulajdoni részesedéssel rendelkezik, vagy

    - résztvevőjével egy éven belül közösen pályaművet nyújtott be.

## 1.4. A pályázat eredményének felhasználása

A pályázat lezárását követően – a tervpályázati eljárásokról szóló 310/2015. (X. 28.) Korm. rendelet 34.§ (5) bekezdésével összhangban az ajánlatkérőt a díjazott vagy megvásárolt tervpályázatok szerzőivel szemben további tervezési szolgáltatásra irányuló megrendelési kötelezettség, a pályázót vállalási kötelezettség nem terheli.

A beérkezett pályaművekben megfogalmazott építészeti és egyéb ötletekkel, lehetséges megoldási javaslatokkal kapcsolatban Kiíró fenntartja magának a jogot arra, (és a pályázók a beadással ezt elfogadják), hogy a díjazott vagy megvásárolt pályaművekben szereplő városrendezési, építészeti, illetve képzőművészeti ötleteket, megoldási javaslatokat – egészben vagy részben – a jelen kiírásban foglaltak szerint szabadon felhasználhassa az azt követő megvalósítás során.

A Kiíró a pályázatra érkező pályaművek közül a díjazottakat, vagy megvételben részesült pályaműveket a tervező kiválasztására irányuló beszerzési eljárás keretében kiadásra kerülő tervezési program összeállításánál, valamint a megvalósítás során használja fel.

## 1.5. A teljes tervpályázat elektronikus elérésének módja:

www.hodmezovasarhely.hu

## 1.6. A benyújtandó munka részei, formai követelményei és beadás módja:

### 1.6.1. A benyújtandó munka részei, formai követelmények

**A** Koncepcionális megoldás: 12-es méretű 1,5 sorközzel Times New Roman betűkkel írt, maximum 3 oldal terjedelmű, A4 méretű, összefűzött leírás.

**B** Építészeti, képzőművészeti ötletek, megoldások bemutatása: minimum 12-es méretű betűkkel írt (egyenértékű minimum 4,5mm), minimum 2db, A1 méretű álló tabló.

**B változat esetén elvárt tartalom:**

* Legalább 2 látványterv a környezetbe való illeszkedés bemutatásával.
* A megoldás megértéséhez szükséges műszaki tervek:   
  - átnézeti helyszínrajz (M=1:2000)  
  - helyszínrajz (M=1:200)  
  - alaprajzi részlet és metszet (M=1:50,M=1:20,M=1:10,M=1:5,M=1:2)  
  - legalább 2 nézet (M=1:50,M=1:20,M=1:10,M=1:5,M=1:2)
* Műleírás: minden lényeges javaslatot ismertető, kellően összefogott megfogalmazással. Ha a beadott pályamű a szerző szabadalmi oltalom, vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – a műleírás elején kell a szerzőnek nyilatkoznia.

**A pályaművek tervlapjait és a műleírását kizárólag magyar nyelven lehet elkészíteni!**

### 1.6.2. A pályaművek benyújtása

A pályaműveket postai küldeményként kell benyújtani 1 eredeti példányban,

„A” változat esetén nyomtatva,

„B” változat esetén **kizárólag digitális adathordozón** (CD, DVD, pendrive) kell benyújtani az alábbi címre:

Postacím: Hódmezővásárhely Megyei Jogú Város Önkormányzata

6800 Hódmezővásárhely, Kossuth tér 1.

Városfejlesztési és Építéshatósági Iroda (emelet 1. ajtó)

Az elektronikus leadás formátumai pdf, jpeg, png, doc, (vagy egyéb word formátum). A titkosság betartására érdekében, digitális adathordozón történő benyújtás esetén a fájl mentése során fokozottan ügyelni szükséges arra, hogy a pályázó kiléte, illetőleg adatai ne legyenek beazonosíthatóak!

**A pályaművek benyújtásának (postára adásának) határideje: 2017. február 28. 12:00 óra!**

A pályázaton egy pályázó egy pályaművel vehet részt.

Az egyes pályaművek csak egy-egy megoldási javaslatot tartalmazhatnak.

## 1.7. A pályaművek díjazása

A pályaművek díjazására és megvételére szánt összeg: (nettó) **4.000.000,- Ft**

**A** Koncepcionális megoldás leírása esetén a megvétel összege (nettó) **250.000,- Ft**,

**B** Építészeti, képzőművészeti ötletek, megoldások bemutatása esetén a díj legnagyobb összege (nettó) **1.000.000,- Ft**

A díjak és megvételek odaítélésére a zsűri a beérkezett pályaművek számától és színvonalától függően tesz javaslatot. Megfelelő számú és színvonalú alkotás beérkezése esetén a díjazásra, és megvételre szánt összeg teljes egészében kiosztásra kerül. Ellenkező esetben az összeg egy része visszatartható.

A Bírálóbizottság eredménytelennek minősíti a pályázatot, ha egyetlen pályaművet sem talál díjazásra, vagy megvételre alkalmasnak, és csökkenti a díjazásra, és/vagy megvételre fordított összeget, ha a tervpályázatot a hasznosíthatóság szempontjából csökkent értékűnek minősíti.

## 1.8. Az összes pályázónak adott esetben fizetett költségtérítésre vonatkozó adatok:

Kiíró a pályázók részére nem fizet költségtérítést.

## 1.9. A tervpályázati eljárást követő szerződések:

A tervpályázati eljárást követően a szolgáltatás megrendelésére irányuló szerződés a pályázat nyertesével vagy a nyertesek valamelyikével kerül megkötésre.

## 1.10. A Bírálóbizottság

* **Almási István** polgármester, a Bírálóbizottság elnöke;
* **Szemerey Márta** építész, mint a Bírálóbizottság (szakmai) társelnöke;
* **Dr. Kószó Péter**, a hódmezővásárhelyi I. világháborús emlékbizottság elnöke, mint a Bírálóbizottság tagja;
* **Fritz Mihály** szobrász, mint a Bírálóbizottság tagja;
* **Hegedűsné Dékány Magdolna** művészeti tanácsadó, mint a Bírálóbizottság tagja;
* **Nagy Imre** múzeumigazgató, mint a Bírálóbizottság tagja;
* **Prozlik-Szarvas Alexandra** kulturális referens, mint a Bírálóbizottság tagja;
* **Dr. Markó Csaba**,a hódmezővásárhelyi I. világháborús emlékbizottságtitkára, mint a Bírálóbizottság titkára.

## 1.11. Határidők

Pályaművek benyújtásának határideje: 2017. február 28.

Pályázók értesítése a pályázat elbírálásáról: 2017. március 10.

A pályázat eredményének kihirdetése, a díjak átadása: 2017. március 14.

Díjazásban nem részesült pályaművek visszaadása: 2017. március 24.

# 2. Részletes program

## 2.1. Tervezési feladat

A Kiíró célja, hogy a hódmezővásárhelyi, mintegy 3.000 hősi halott nevét megörökítse. **A javasolható megoldásra semmiféle formai megkötés nincs, azonban a környezeti illeszkedés, és az attraktív összhang megteremtése elsődleges fontosságú.**

**Az elkészült mű nem zavarhatja a gyalogos közlekedési hálózatot, és az alkalmankénti tér használatot (pl.: koncertek, ünnepi koszorúzás, stb.).**

**A nevek elhelyezésére szolgáló felületet fejleszthetően kell kialakítani, hisz a jövőben akár további, első világháborúban elesett hősi halottak nevei is előkerülhetnek.**

A hősök nevét a Kossuth téren, a város főterén álló lovas-szobor – az első világháború emlékműve[[1]](#footnote-2) – közvetlen környezetében kell elhelyezni. Tiszteletben kell tartani azt a tényt, hogy Pásztor János alkotása kellően hatásos, befejezett mű.

A feladat lehetséges megoldására semmilyen megkötés nincs. Ez a körülmény is indokolja az ötletek minél tágabb körből való merítését, illetve minden érdeklődő – elsősorban Hódmezővásárhely lakosainak – bevonását a tervezés folyamatába.

A mintegy 3000 névfelirat kialakítása és elhelyezése a tervezés befejező szakaszában építészeti-városépítészeti-képzőművészeti ismereteket és tervezési jogosultságot igényel, azonban a koncepció kitalálásában egyéb szakemberek – helytörténészek, irodalmárok, sőt akár „laikusok” is – eredményesen vehetnének részt.

1. Az első világháború helyi és országos szinten is hatalmas megpróbáltatásokat, szenvedéseket és jelentős vérveszteségeket okozott. 1914. és 1918. között a városból és környékéről tizenötezer ember indult el a hazát szolgálni. Nekik állít emléket Pásztor János alkotása a Városháza bejárata előtt. Az 1938-ban felállított emlékmű a mester késői alkotásai közé tartozik, a huszárt ágaskodó lován, harc közben ábrázolja. A szobortalapzaton elhelyezett reliefek az első világháború harci mozzanatait jelenítik meg. [↑](#footnote-ref-2)